Marian Ewurama Addy

Marian Ewurama Addy

 Abrabɔ Ahyɛse  na nwomasua 
Wɔwoo Ewurama Addy wɔ  Kwakwar 7, 1942 wɔ Nkawkaw wɔ Epuei Mantɔw mu wɔ Ghana, dze ma Samuel Joseph Cole na Angelina Kwofie Cole.[8][1] Owie ne nwomasua wɔ St Monica's Secondary School wɔ Mampong-Ashanti fri Sanda 1956 dze kɔ Obiradzi 1960 na otu mpɔn wɔ agordzi dwumadzi mu na onyaa ne 'O' na 'A' level abodzin nkrataa.[9][10] Ɔsanso kɔ Holy Child Girls' Sukuu wɔ Cape Coast.[9] Onyaa ne abodzin nkrataa wɔ bachelor degree mu a oka esuafo edzikanfo hɔn ho wɔ botany na chemistry fri University of Ghana, Legon.[9][8] Ɔsanso kɔɔ nyaa master degree na doctorate wɔ biochemistry fri  Pennsylvania State University.[9]

 Edwuma 

Addy dur mpempemdu wɔ Nwomasua mu Ɔkyerɛfo panyin wɔ  biochemistry mu wɔ University of Ghana, na ehɔ yɛ bea na na oyɛ basia ɔkyerɛfo a odzi kan wɔ  sciences mu wɔ Suapɔn no mu, na onnyɛ ono nko na mbom wɔ Ghana dɛ ɔman mu ne nyinara.[9][11] Dɛm aber n'ara wɔ suapɔn ne mu, obɛyɛɛ Panyin a ɔda   Biochemistry , Cell na Molecular Biology adzesua bea ano fri 1988 dze kɔ 1991 na 1994 dze kɔ 1997.[11] Addy dze n'edwuma dɛ Ɔkyerɛfo panyin wɔ Biochemistry mu kɔɔ ewie wɔ 2002.[11] Wɔ n'aber dɛ Ɔkyerɛfo panyin na adzesuabea ne panyin a ɔda ano no, na ɔyɛ eguamutranyi ma Policy Committee on Developing Countries (PCDC) na  National Board for Professional and Technicians Examinations (NABPTEX).[9] Ɔsom dɛ Dwumadzi ne ho Ɔkwankyerɛfo ma Science Education Programme for Africa (SEPA) a ɔwɔ Accra,  Pan African Dwumadzi ma esuafo a afei na wɔ bɔkɔ suapɔn mu  nyansahun mu nwomasua wɔ 1970 ne mu.[9] Ɔsom wɔ Kwami Committee, a ɔyɛ technical committee wɔ polytechnic nwomasua nhyehyɛɛ a National Council for Tertiary Education (NCTE) dze to gua, dze sua adze na ɔdze dwumadzi ho gyina si to gua dze boa Ghana aban wɔ ne boa a ɔdze ma polytechnic nwomasua .[12] Wɔ 1994, Na ɔsanso ka UNDP kuw a na wɔ yɛ nyimpa anan ho wɔ Ghana a woyii hɔn dɛɛ hom nfa dwumadzi ho nhyehyɛɛ  a ɔfa National Action Program for Science and Technology Development ho.[12] Na ɔyɛ Ghana Atomic Energy Commission kuw mu nyimpa fri 1996 dze kɔ 1998.[13]Ɔsomm dɛ kuw mu nyimpa  ma WHO Regional Expert Committee on Traditional Medicine, na ɔyɛɛ edwuma dɛ afotufo ma International Foundation for Science, wɔ Stockholm, Sweden.[2] Ɔda edwuma ano na ɔyɛ  Executive Secretary a odzi kan wɔ Western Africa Network of Natural Products Research Scientists (WANNPRES), a wɔtsew no wɔ Kwakwar 2002.[9]Osua adze kɔɔ ekyir wɔ  basic na applied science mu, na ɔyɛɛ ɔkyerɛkyerɛfo ma undergraduate, post-graduate, dental na medical students wɔ University of Ghana, Legon na odzikan kyerɛ wɔ Howard University College of Medicine wɔ Washington DC.[2][14]Wɔ January 2008 no,wɔdze  Addy sii do dɛɛ panyin a odzi kan wɔ Anglican University College of Technology,  technology dwumadzi nhyehyɛɛ wɔ nwomasua ho kan kɔ mu .[15]

Ne ho nsɛm a ɔkyerɛwee, "Rewards"  no baa gua wɔ 2011.Onye ne nuanom mbasiafo , Jane na Elizabeth, onyaa Abasobɔdze a wɔdze maa  “Basiaba ɔbɔ ne ho mbɔdzen” wɔ ne sukuu , St Monica's Secondary School.[10]Ghana Aban dze ne sii do dɛɛ Officer of the Order of the Volta wɔ ne dwuma a odzi dze boa science na mbasiamba hɔn nwomasua.[14]

 Nhwehwɛmu 
Addy ne enyisoadzehun wɔ adzesua nhwehwɛmu yɛ biochemistry of herbal medicinal products a na eduryɛfo dze sa yarba ahorow; ne tsitsir wɔ ne ahobambɔ na ahoɔdzen ndur no yɛ edwuma.[9][11] Ne nhwehwɛmu wɔ flowering legume Desmodium adscendens a eduryɛfo dze dzi dwuma a wɔdze sa yarba bi tse dɛ asthma na allergies kyerɛɛ dɛɛ adze a odzi akotsen wɔ ndzɛmba a wɔdze yɛɛ ndur no ka class of compounds afofor ho dɛm aber yi a wɔfrɛ no soyasaponins.[17] Iyi boa ma wɔ hu ndur a wɔdze dzi dwuma a ibi nye ndur a wɔdze sa asthma na Type 2 diabetes.[11] Ne nhwehwɛmu wɔ biochemistry of diabetes mellitus maa mpomtu baa ahaban ndur ne nhyehyɛɛ ho dze ayarsa ma yarba no.[18] Wɔ n'abrabɔ mu no , Marian Ewurama Addy dzi nhwehwɛmu 22 a ɔfa asthma ho to gua, anaphylaxis, Type 2 diabetes, na hypertension a na ɔfa ahaban ndur ne ayarsa ho .[19]

 National Science na Maths Quiz 
Dr. Addy ne ndwuma a ɔda mu soronko wɔ Ghana, na obiara a ɔhwɛɛ bi , na ɔyɛ National Science and Math Quiz dwumadzi .[20] Dɛm adzesua nsɛmbisa dwumadzi yi maa ntoado sukuu esuafo a w'etwa Ghana ho ehyia akwanya dɛɛ hom nsi akan wɔ math and science quiz mu.[6]Addy ne botae a ɔdze hyɛɛ dɛm dwumadzi yi ase nye dɛɛ odze bɛpegya science na math adzesua ama amanfo na dwumadzi ne ho mfaso wɔ hen daa abrabɔ mu , dɛmara so, ɔdze hyɛ mbofra nkuran , ne tsitsir yɛ nkatasia, dɛɛ hom nkosua science.[20]Ono nye basia a odzii kan hyehyɛɛ dɛm dwumadzi no na ogyina mu wɔ sukuu na kuw ahorow hɔn akansi mu.[6] Ne nkuranhyɛ wɔ general science adzesua wɔ mbabun a wɔwɔ Ghana boa ma mbasiafo beberee nyaa opɛ wɔ STEM adzesua mu.[6] Ɔsomm dɛ dwumadzi ne Panyin fri 2001, ɔbɔɔ Eureka Emefa Adomako ne dzin dɛɛ onbisi n'anan wɔ dwumadzi mu.[21]

 Abrabɔ 

Marian Ewurama Addy na ɔwar Ebenezer Charles Oko Addy, a na ɔyɛ sociologist na nyia odzi akotsen wɔ agordzi mu ma onyaa sika kɔkɔɔ abodzin wɔ 4 x 100 metres relay wɔ 1966 Commonwealth Games wɔ Kingston, Jamaica.[22] Awarfo yi nyaa mbasiamba ebien , Naa Lamiley Addy-Sadowsky na Lamiokor Esi Addy.[22]

 Ne wui na Egyapadze 

Owui wɔ 14 Sanda 2014 wɔ Korle-Bu Teaching Hospital wɔ Accra.[23][24] Wɔ sie no 1 Ebɔw 2014 wɔ Saltpond, kurow bi a wɔ abakɔsɛm mu no w'agye dzin yie wɔ Central Region wɔ Ghana.[22]Adzesuabea a ɔyɛ science laboratory wɔ Department of Biochemistry, Cell and Molecular Biology wɔ University of Ghana, wɔdze ne dzin too do dɛ “Marian Ewurama Addy Laboratory for Medicinal Plants and Natural Products Research” na wɔdze hyɛ enyimunyamhyɛ.[25]Biochemistry department a ɔsanso bɛhyɛ Professor Marian Ewurama Addy Memorial Lecture enyimunyam wɔ ne dzin mu.[26] Ne nhwehwɛmu edwuma wɔ medicinal biochemistry of herbal products maa ahaban ndur bɛgyee dzin na wɔ gyee too mu wɔ scientific community.[14]National Science and Math Quiz kɔ do afe biara na ogu do dze  science to gua wɔ amanfo adwen mu na oboa dze math na science adzesua to gua ma mboframba.[6]

 Abasobɔdze na enyimunyamhyɛ 

• Shell Prize, awarded by the Shell Company, Ghana Ltd, to the top six candidates who passed the General Certificate of Examinations, "A" Level, 1962[8]

• McCallien Prize, awarded to the best student in Volta Hall, the female hall of residence, 1963[8]

• Waddell Prize, awarded to the best science student, 1962–66[8]

• California Prize, awarded by the Chemistry Department, University of Ghana, to the best freshman in Chemistry, 1962–63[8]

• Fellow, African Graduate Fellowship Program (AFGRAD) of the African-American Institute, 1966–71[8]

• Fellow of the International Seminar in Chemistry, at Uppsala University, Uppsala Sweden, 1985–86[8]

• Fulbright African Senior Scientist Award in 1990[8]

• CIMG Marketing Woman of the Year, in 1995, for marketing Science.[1]

• The Africa-America Institute's Distinguished Alumna for Excellence in 1998.[23]

• UNESCO Kalinga Prize for the Popularization of Science in 1999.

• The Millennium Excellence Award for Educational Development in 1999.[23]

• Inducted as a Fellow of the Ghana Academy of Arts and Sciences in 1999.[2]

• National Award by the Enterprise Insurance Company Limited on the occasion of their 75th anniversary in 1999, for "invaluable contribution to educating Ghana's children and for creating enthusiasm in Mathematics and the Sciences"[8]

 Nwoma ahorow
• Condensation of free [alpha]-amino acids as a pro-biological polymerization system (1971)

• Genetic Demonstrations: Instructor's Manual (1980); co-authored with Ebenezer Laing and Carol Markwei

• Putting Science into the Art of Healing with Herbs: From Smoked-drum Kymograph to ELISA (2003) [1]

• Training the Next Generation of Scientists (2004)[27]

• Rewards: An Autobiography (2011)[16]

• Archived from the original on 2016-04-06. Retrieved 2017-07-09.

• ^ "Marian E. Addy's research while affiliated with University of Ghana and other places". Research Gate. 30 November 2019.

• ^ Jump up to:a b "Kalinga 1999-L2 | United Nations Educational, Scientific and Cultural Organization". www.unesco.org. Retrieved 2019-11-30.

• ^ Kale-Dery, Severious (1 July 2018). "National Science & Maths Quiz: The journey so far". Graphic Online. Retrieved 26 November 2021.

• ^ Jump up to:a b c "Prof Ewurama Addy to be buried March 1". www.ghanaweb.com. Retrieved 2017-07-09.

• ^ Jump up to:a b c "Marian Ewurama Addy profile". Ghanaweb. Archived from the original on 12 February 2015. Retrieved 12 February 2015.

• ^ Blackandwhitegh (2014-01-14). "Prof. Marian Ewurama Addy, First Female Professor of Science at the University of Ghana Passes on at age 72". BlackandWhiteGH. Retrieved 2017-07-09.

• ^ "Late Professor Marian Ewurama Addy Honoured | University of Ghana". www.ug.edu.gh. Archived from the original on 2015-12-13. Retrieved 2017-07-09.

• ^ "Invitation to 2nd Professor Marian Ewurama Addy Memorial Lecture | University of Ghana". www.ug.edu.gh. Retrieved 2020-05-24.

• ^ Addy, Marian Ewurama (2004). Training the Next Generation of Scientists. Ghana Academy of Arts and Sciences.

Nkyekyεmu:Ghanafo